Die jovis post Cineres fuimus apud Carum Locum, ubi sunt XXXIII. monachi: celebrantur ibidem singulis diebus quatuor misse, tres cum nota et una pro mortuis sine nota; divinum officium devote et oris competentibus celebratur ibidem; helemosina et hospitalitas laudabiliter fiunt ibi; in aliis regularibus observanciis religiose se habent. Juridictio loci bene mantenetur; debet prior, ut dixit, CCC. libras Vianenses vel circa. 2. Die sabati sequenti fuimus apud Villam Novam, ubi sunt duo monachi bone vite et conversationis honeste: celebratur ibidem qualibet die una missa cum nota, et plus qualibet edomada in die lune alia pro mortuis sine nota; matutinum et alie ore canonice per dictos monachos cum nota cantantur. Nichil debet domus, ut dixit procurator. 3. Die lune post Invocavit me fuimus apud Poliacum, ubi sunt duo monachi cum priore: cantatur ibi diebus singulis una missa cum nota; fit ibidem helemosina in die domini[ca. Plus] debetur priori quam ipse debeat, preter censam quam de[bet] tantum. 4. Die martis sequenti fuimus apud Taluers, ubi sunt tres monachi; et ibidem celebratur qualibet die una missa cum nota, et omnes alie ore cum nota cantantur ibidem; et fit ibi helemosina bis in edomada; et est ibi quedam turris quasi tota decohoperta nec grangia est reparata, licet pluries fuerit preceptum. 5. Apud Chandiacum non fuimus, quia prior non erat ibi, set vocavimus sacristam loci apud Lugdunum, qui diceret nobis statum: ubi sunt duo monachi et celebratur ibidem qualibet die una missa cum nota, et alie ore similiter omnes, ut intelleximus per dict. sacristam; tamen de debito domus nos certificare non potuit, quia hec ignorabat. 6. Die veneris sequenti fuimus apud Nantuacum, ubi sunt XXVI. monachi; et cantantur ibi tres misse diebus singulis cum nota; matutinum, vespere et alie ore diei oris competentibus similiter et cum nota cantantur; in aliis regularibus observanciis bene et devote se habent; helemosina et hospitalitas observantur in loco. De summa debitorum, que debebat domus tempore quo ipsam recepit domnus Guido, prior modernus, que erat IIIIm et IIIIc et LXI librarum, solvit prior modernus XIc IIIIxx et II. libras: tamen de ista solutione accepit ab amicis suis mutuo IIIc L. libras sine usuris et sine lucro, et ita solvit de predicta summa VIIIc et XXXII libras; super qua solutione ipsum priorem juverunt quidam amici sui et ecclesie, quia de bonis ecclesie non potuisset solvisse, ut dixit dict. prior. 7. Dominica qua cantatur Reminiscere fuimus apud Ginhiacum, ubi sunt XXXI. monachi et ad requisitionem prioris quesimus de numero antiquo, et invenimus per quinque monachos antiquos quod antiqus numerus erat XXV. monachorum; celebrantur ibidem tres misse singulis diebus cum nota; dormitorium non est regulare: tamen promisit nobis prior quod faceret emendari. Et nobis ibidem in capitulo existentibus, quidam monachus loci, qui vocatur doms Odo de Balma, coram toto conventu tradidit nobis quemdam rotulum et ipsum legit ibidem, nobis denunciando illa que in dicto rotulo continentur, et recepto a dicto monacho primitus juramento, quod predicta non animo calumpniandi set bono zelo et animo denunciabat, a dicto priore recepimus juramentum quod super singulis articulis in ipso rotulo contentis nobis responderet et diceret veritatem: qui predict. articulis per juramentum suum respondit prout sub quolibet articulo continetur; recepto eciam juramento a singulis loci monachis in presencia prioris, quod super dict. articulis per dict. priorem negatis, in rotulo predicto contentis, plenam quam scirent nobis dicerent veritatem; et cum vellemus ad examinationem c(u)juslibet secreto et sigillatim procedere, dict. prior a nobis ad revdum patrem in Xpisto dom. abbatem Cluniacen. seu ad diffinitores in scriptis appellavit, prout in appellatione sua continetur: cujus appellationi ob reverenciam prefati domi abbatis et ordinis detulimus, prout de jure debebamus et poteramus defferre. Post hec subprior loci cum majori parte conventus venit ad nos, qui nobis dixerunt quod dict. monachus predicta non denunciaverat de consensu et voluntate ipsorum, et dicebant quod dict. prior bene spiritualiter et temporaliter ministrabat. Post ea vero doms Guido de Cusello, doms Guido de Sernay et doms Richardus de Donfai, monachi, nobis conquesti fuerunt quod prior Ginhiaci procuraverat erga priorem claustralem Cluniacen. ipsos de prioratu sine causa expelli, petentes cum instancia se restitui ad suam pristinam mansionem; a quo priore causam expulsionis dict. monachorum quesivimus, quam nobis noluit explicare, set dixit nobis quod dict. causam exponeret coram domo abbate Cluniaci. Debet domus Ginhiaci mille et CCC. libras vel circa. 8. Die jovis sequenti fuimus apud Montem Bertoldi, ubi sunt duo monachi bone vite; celebratur ibidem qualibet die una missa cum nota, alie ore nocturne pariter et diurne per dict. monachos cum nota cantantur; hospitalitas servatur in loco; helemosina bis in edomada fit ibidem. 9. Die veneris ante Occuli mei fuimus apud Gravem Longam, ubi sunt XXXVII moniales velate, bone vite et conversationis honeste, et tres non velate recipientes prebendam, et duo monachi cum priore; celebratur ibidem in conventu diebus singulis una missa cum nota, et in diebus sollemnibus, Adventu et in Quadragesima due misse cum nota ce(le)brantur ibidem; hospitalitas et helemosina fiunt ibi pro ut est in loco ab antiquis temporibus consuetum; in dormitorio non jacent nisi XVI moniales, quia plures ibidem recipi non possunt: de quo tam prior quam conventus multum condolent et tristantur. Posuit ibi prior a tempore quo domum recepit C. et XL. libras Vianen., tam in solutione debitorum quam in meliorationibus domus, et augmentavit redditus ipsius domus in X. libris redditualibus, et tam prior quam conventus nobis dixerunt quod redditus loci non sufficiunt ad complenda facta domus, quare humiliter supplicabant quod doms abbas Cluniacen. misericorditer compaciatur eisdem. Debet domus circa XXX. libras. 10. Dominica qua cantatur Occuli mei fuimus apud Salas, ubi sunt duo monachi cum priore; celebratur ibidem diebus singulis una missa cum nota; semel in edomada fit ibi helemosina; hospitalitas servatur, ut dicit prior. Debet domus circa VIxx libras. 11. Die jovis (lune) sequenti fuimus apud Altum Jugum, ubi sunt duo monachi cum priore; qualibet die una missa ibi celebratur cum nota; hospitalitas et helemosina servantur ibidem. Nichil debet domus, ut dixit prior. 12. Die martis sequenti fuimus apud Quadrellam, ubi sunt duo monachi cum priore; celebratur ibidem diebus singulis una missa cum nota; matutinum et vespere cum nota cantantur, et eisdem precepimus quod alias oras similiter cum nota cantarent; hospitalitas servatur ibidem et cotidie helemosina fit in loco. Debet domus VIIxx libras, nichil tamen debet sub usuris. 13. Die jovis sequenti fuimus apud Sanctum Marcellum Scabilonis, ubi sunt XXI. monachi: celebrantur ibidem qualibet die cum nota tres misse, et omnes alie ore cum nota cantantur; dormitorium non est regulare omnino; hospitalitas servatur ibidem et fit ibi helemosina semel in edomada tantum omnibus pauperibus ibidem venientibus, et diebus singulis stranseuntibus. Debet domus XIIc libras, ut dixit procurator; prior loci multum laborat et nititur pro reparatione et emendatione domus, que multum indigebat. 14. Die sabati sequenti fuimus apud Sanctum Romanum, ubi est unus monachus cum priore: celebratur ibidem una missa cum nota diebus singulis, et alie ore diebus dominicis et festivis cum nota cantantur; hospitalitas servatur in loco; helemosina datur diebus singulis advenientibus ibidem. Nichil debet domus, ut dicit prior. 15. Dominica qua cantatur Letare Jherusalem fuimus apud Vergiacum, ubi sunt XXXIII monachi: celebrantur ibidem diebus singulis tres misse cum nota, et alie ore omnes cum nota cantantur; dormitorium non est omnino regulare; hospitalitas servatur et helemosina fit ibi qualibet die. Debet domus Vc libras, preter censam domi abbatis, nichil tamen debet sub usuris; et dixit nobis decanus quod nimis erat onerata domus de monachis. 16. Apud Duime non fuimus, quia prior non erat ibi et intelleximus quod doms abbas visitaverat locum. 17. Die mercurii sequenti fuimus apud Montem Sancti Johannis, ubi sunt tres monachi cum priore: celebratur ibidem qualibet die una missa cum nota; matutinum et vespere tantum cum nota cantantur, set eisdem monachis precepimus ut alias oras omnes cum nota cantarent; hospitalitas servatur et elemosina semel in edomada fit ibi, et aliis diebus datur stranseuntibus. Debet domus C. libras, ut dixerunt nobis monachi, quia prior non era(t) presens. 18. Die veneris sequenti fuimus apud Magobrium, ubi sunt sex monachi cum priore: ibidem celebratur diebus singulis una missa cum nota et alie ore cum nota cantantur; hospitalitas ibidem servatur et fit hemosina in edomada semel. Debet domus CCC. et XX. libras Turonen. 19. Die sabati sequenti fuimus apud Lusiacum: ibidem non visitavimus, quia doms abbas visitaverat, ut dixit nobis prior. 20. Dominica in Passione fuimus apud Borbonium, ubi sunt sex monachi cum priore: ibi qualibet die una missa celebratur cum nota et alia per presbiterum parrochialem; servatur hospitalitas ibidem et fit helemosina ter in septimana. Debet prior VIxx libras. 21. Die lune sequenti fuimus apud Paredum, ubi sunt XXVII. monachi: celebrantur ibidem diebus singulis tres misse cum nota; helemosina fit ibi ter in edomada et hospitalitas observatur; in aliis regularibus observanciis bene et honeste se habent. Bene debetur tantum priori quantum ipse debet alii, ut dixit nobis, excepta censa domi abbatis. 22. Die mercurii sequenti fuimus apud Marcinhiacum, ubi sunt moniales secundum antiqum numerum et XVIII. monachi: ibidem celebrantur cotidie due misse cum nota; helemosina et hospitalitas fiunt ibi pro ut est actenus consuetum. Debet dicta domus IIm Vc XVII libras Turonen. et est defectus v(i)ni et frumenti ad valorem IIc librarum Turon. vel circa usque ad frutus novos, prout extimaverunt granetarius et cellerarius et plures alii dicti loci. 23. Die veneris ante Ramos Palmarum fuimus apud Ambertam, ubi sunt XVIII monachi: due misse cotidie ibidem cum nota cantantur; dormitorium non est totaliter regulare, set promisit nobis prior quod faceret emendari; in aliis regularibus observanciis bene et honeste se habent; hospitalitas servatur ibi et fit helemosina ter in edomada. Debet domus XL. libras, ut dicit prior. 24. Apud Saltum de Cosant sunt duo monachi cum priore: ibidem celebratur diebus singulis una missa cum nota, alie ore omnes sine nota dicuntur; fit ibi hemosina in die dominico et diebus aliis transeuntibus. Debet domus VIxx et X. libras, preter censam domi abbatis; acquisivit prior modernus, ut dixit, dicte domui tempore suo unum nemus et quoddam pratum.